### **Jäsenkirje maaliskuu 2023**

Hei jäsenemme!

Tässä jäsenkirjeessä saat tietoa tulevasta toiminnastamme. Toimintakalenteri löytyy myös kotisivuiltamme, kannattaa seurailla tapahtumiamme sen kautta. Kalenterista löytyvät esimerkiksi kevään puhelinohjauksen ajat. Puhelintunnilla voit soittaa tai laittaa viestiä yhdistyksen toiminnanjohtajalle. Voit soittaa tai laittaa viestiä, jos haluat jutella esimerkiksi yhdistyksen toiminnasta ja tulevista tapahtumista, palveluista ja niiden toimivuudesta alueellamme, arjen sujumisesta tai vapaa- ajan tekemisestä.

Yhdistyksen kotisivuille on koottu myös muiden alueen toimijoiden tapahtumia ja Kehitysvammaisten Tukiliiton tapahtumia.

Muistathan pitää yhteystietosi ajan tasalla! Jos yhteystiedoissasi on korjattavaa, ole yhteydessä toimistollemme.

**Toimintaa ja tapahtumia kevät/kesä 2023**

* **Vertaiskahvila** on erityisten lapsiperheiden kohtaamispaikka, lapsille on ohjattua pientä puuhaa. Vertaiskahvilan illat keväälle 2023: 11.4., 9.5. Kumppanuuskeskuksella, Kansankatu 53 klo 17.30 - 19.00. Ei ennakkoilmoittautumista. Maksuton.
* **Nuokkaritoimintaa!** Lämsänjärven leirikeskuksessa tiistaisin klo 17.30-19.00. Kohderyhmä n. 13-20- vuotiaat. Kevätkauden kokoontumiset 28.3., 20.4. ja 9.5. Järjestäjä seurakunta.
* **Oketuki OLKKARI** 18.4. ja 23.5. klo 10-12 Kumppanuuskeskuksella. Yhdistyksen työntekijät paikalla, tule moikkaamaan! Digiopastusta, tukea, ohjausta.
* Yhdistyksen **kevätkokous** jäsenille ma 24.4. klo 18 Kumppanuuskeskuksella.
* Vuoden odotetuin tapahtuma **Kaikkien kesäfestari** jälleen Oulun Kuusisaaressa 7.6. klo 16.
* **Hyvinvointitapahtuma Sykäys** Kumppanuuskeskuksella 19.4. klo 12-15. Tule piipahtamaan yhdistyksen pisteellä!
* Suosittu **Pokemon Go – ilta** tulee taas 16.5. klo 17. Tule mukaan tutustumaan peliin ja etsimään yhdessä Pokemoneja.

Kurkkaa lisää tapahtumakalenteristamme: <https://www.oketuki.fi/toiminta/tapahtumakalenteri>.

Tarvitsetko **digiopastusta**? Ole yhteydessä Verkko haltuun -hankkeen Kaisa – tai Sirpa- ohjaajaan. Hanke järjestää paljon ryhmä- ja tapahtumatoimintaa, esimerkiksi kerran kuukaudessa kokoonnumme **Digikahvilassa** Kumppanuuskeskuksella. Kevään aikana on kokoontunut myös **digiturvataitoryhmä**, missä on opeteltu medialukutaitoa ja pohdittu yhdessä turvallista toimimista verkossa. Lisätietoa ajankohtaisesta toiminnasta ja yhteystiedot löytyvät yhdistyksen kotisivuilta.

**Kehitysvammaisten Tukiliiton** toimintaa: [Tukiliiton toimintakalenteriin](https://www.tukiliitto.fi/toiminta/tapahtumat/) on koottu tapahtumia ja toimintaa – käy kurkkaamassa!

### Ajankohtaisia toimistolta

* Haluatko perustaa vertaisryhmän? Yhdistyksemme tarjoaa tukea kohderyhmälleen suunnattuun vapaaehtoistyönä toteutettavaan vertaistoimintaan. Saat vinkkejä ja opastusta mm. vertaisryhmän perustamiseen, markkinointi –ja viestintäapua ja toiminnalle sopivat tilat! Yhdistyksen kautta saat vapaaehtoisena toimimiseen ja ryhmän vetämiseen myös maksutonta koulutusta. Ole yhteydessä toimistollemme – ideoidaan yhdessä, millaista vertaistoimintaa alueellamme kaivataan. Yhteydenotot [annemari.eskola@oketuki.fi](mailto:annemari.eskola@oketuki.fi) tai 040 163 2282.
* Haluatko toimia vapaaehtoisena? Yhdistyksen kautta on mahdollista tehdä erilaisia vapaaehtoistehtäviä, mm. kerhoissa ja tapahtumissa. Ole yhteydessä 😊

### Muuta ajankohtaista

* Uusi vammaispalvelulaki hyväksyttiin eduskunnan täysistunnossa ja lain voimaantulo on lokakuun alussa 2023. Voit lukea Kehitysvammaisten Tukiliiton Juristi vastaa -tekstistä, milloin ja miten uusi vammaislainsäädäntö alkaa käytännössä vaikuttaa ihmisten palveluihin. Teksti löytyy täältä: <https://www.tukiliitto.fi/toiminta/tukiliitto-vaikuttaa/vammaislainsaadannon-uudistus/>
* Hyvinvointialue Pohteen vammaispalveluiden sivustolta löytyy tietoa alueen palveluista. Sivut löytyvät täältä: <https://pohde.fi/palvelut/vammaispalvelut/>

Toimistomme yhteystiedot ovat:

Annemari Eskola, toiminnanjohtaja. Puh. 040 163 2282, s-posti [annemari.eskola@oketuki.fi](mailto:annemari.eskola@oketuki.fi)

Minna Lintulahti, puheenjohtaja. Puh. 040 544 8669, s-posti [minna.lintulahti@oketuki.fi](mailto:minna.lintulahti@oketuki.fi)

Jenni Warsell, yhdistystyöntekijä. Puh. 045 315 1870, s-posti [toimisto@oketuki.fi](mailto:toimisto@oketuki.fi)

Keväisin terveisin, 

**Minna Lintulahti, Annemari Eskola ja Jenni Warsell**